 1 Ihe E Mere 19  O wee ruo mgbe e mesịrị na Nehash eze ụmụ Amọn nwụrụ, nwa ya wee malite ịchị nọnọdụ ya.Devid wee sị: M ga-egosi Henọn nwa Nehash obiọma nihi na nna ya gosiri m obiọma. Devid wee ziga ndị ozi ka ha kasie ya obi maka nna ya. Ndị na-ejere Devid ozi wee bata nala ụmụ Amọn wee gakwuru Henọn ịkasi ya obi.Otú ọ dị, ndị isi ụmụ Amọn sịrị Henọn: Nanya gị, ọ bụ ùgwù ka Devid na-akwanyere nna gị mere o ji zitere gị ndị nkasi obi? Ọ bụghị ka ha mee nchọpụta nke ọma banyere ala a na ịkwatu ya na iledo ya mere ndị na-ejere ya ozi ji bịakwute gị?Henọn wee kpọrọ ndị na-ejere Devid ozi kpụchaa ha ajị ma chawaa uwe mwụda ha ruo nikè wee hapụ ha ka ha laa.E mesịa, ndị mmadụ gara kọọrọ Devid banyere ndị ikom ahụ; o wee zipụ ndị mmadụ ozugbo ka ha gaa zute ha, nihi na e menyewo ha ihere nke ukwuu; eze wee sị ha: Nọrọnụ na Jeriko ruo mgbe ajị agba unu rujuru. Mgbe ahụ, unu ga-alọta.Ka oge na-aga, ụmụ Amọn hụrụ na ha na-esizi ísì ọjọọ nebe Devid nọ, Henọn na ụmụ Amọn wee ziga otu puku talent ọlaọcha iji si na Mesopotemia na Eram-meaka nakwa Zoba gbazite ụgbọ ịnyịnya na ndị na-agba ịnyịnya.Ha wee gbazite puku ụgbọ ịnyịnya iri atọ na abụọ ma goo eze Meaka na ndị ya ọrụ. Ha wee bata maa ụlọikwuu nihu Medeba; ma ụmụ Amọn si nobodo ha zukọta wee bịa ibu agha.Mgbe Devid nụrụ ya, o zipụrụ Joab na ndị agha niile na ndị dike ozugbo.Ụmụ Amọn wee malite ịpụta na ịhazi onwe ha nusoro iji buo agha nọnụ ụzọ obodo ahụ, ma ndị eze bịaranụ nọ naanị ha nọhịa.Mgbe Joab hụrụ na e si nihu, sikwa nazụ na-abịa ibuso ya agha, ozugbo, ọ họọrọ ụfọdụ nime ndị niile kasị ike nIzrel wee hazie ha nusoro izute ndị Siria.Ma ọ kpọnyere Abishaị nwanne ya ndị fọdụrụnụ, ka ha wee hazie onwe ha nusoro izute ụmụ Amọn.O wee sị: Ọ bụrụ na ndị Siria akarịa m ike, ị ga-abụrụ m onye nzọpụta; ma ọ bụrụ na ụmụ Amọn akarịa gị ike, m ga-azọpụta gị.Dị ike, ka anyị nweekwa obi ike nihi ndị ala anyị nakwa nihi obodo niile nke Chineke anyị; Jehova ga-emekwa ihe dị mma nanya ya.Joab na ndị ya na ha so wee garukwuo ndị Siria nso ibuso ha agha, ha wee si nihu ya gbaa ọsọ.Ma ụmụ Amọn hụrụ na ndị Siria agbaala ọsọ, ha onwe ha kwa wee si nihu Abishaị nwanne ya gbaa ọsọ wee gbaba nobodo. E mesịa, Joab batara na Jeruselem.Mgbe ndị Siria hụrụ na Izrel emeriwo ha, ha zigara ndị ozi wee kpọpụta ndị Siria nọ nógbè Osimiri Yufretis, Shofak, bụ onyeisi ndị agha Hadadiza, dukwa ha.Mgbe a kọọrọ ya Devid, ọ kpọkọtara Izrel dum ozugbo gafee Jọdan wee bịakwute ha ma hazie onwe ha nusoro ibuso ha agha. Mgbe Devid pụtara ibuso ndị Siria agha, ha malitere ibuso ya agha.Ma ndị Siria gbara ọsọ nihi ndị Izrel; Devid wee gbuo nime ndị Siria puku mmadụ asaa ndị na-agba ịnyịnya na puku ndị ikom iri anọ bụ ndị ji ụkwụ aga. O gbukwara Shofak bụ onyeisi ndị agha ha.Mgbe ndị na-ejere Hadadiza ozi hụrụ na Izrel emeriwo ha, ngwa ngwa ha mere ka ha na Devid dị nudo wee malite ijere ya ozi; Siria achọghịkwa ịnwa ọzọ ịzọpụta ụmụ Amọn. 